
[image: Integrált Jogalkotási Rendszer]Fót Város Önkormányzata Képviselő-testületének .../.... (...) önkormányzati rendelete
a településkép védelméről szóló 2/2018. (II. 1.) önkormányzati rendelet módosításáról
[1] E rendeletmódosítás célja a magasabb szintű jogszabályoknak megfelelést biztosító jogharmonizáció megteremtése. 
[2] Fót Város Önkormányzat Képviselő-testülete a magyar építészetről szóló 2023. évi C. törvény 225. § (8) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 23. § (5) bekezdés 5. pontjában és a magyar építészetről szóló 2023. évi C. törvény 94. § (2) bekezdésében meghatározott feladatkörében eljárva a következőket rendeli el:
1. §
(1) A településkép védelméről szóló 2/2018. (II. 1.) önkormányzati rendelet 41. §-a a következő (2) bekezdéssel egészül ki:
„(2) Legfeljebb 11 m2 nagyságú közterületi információs hirdető-berendezés az alábbi helyeken létesíthető:
a)	az M3 és M2 melletti területen,
b)	M0 melletti vállalkozási területen.”
(2) A településkép védelméről szóló 2/2018. (II. 1.) önkormányzati rendelet 41. § (5) bekezdése helyébe a következő rendelkezés lép:
„(5) Közterületi információs hirdető-berendezés a település teljes közigazgatási területén csak - (2) bekezdésben meghatározottak kivételével - citylight reklámeszköz kivitelben készülhet.”
2. §
A településkép védelméről szóló 2/2018. (II. 1.) önkormányzati rendelet 43. §-a a következő (4) bekezdéssel egészül ki:
„(4) Saját vállalkozást népszerűsítő, legfeljebb 1,5 m2 nagyságú hirdető berendezés saját telken belül vagy az épület homlokzatán helyezhető el, amelynek rendszeres karbantartásáról tulajdonosának gondoskodni kell.”
3. §
A településkép védelméről szóló 2/2018. (II. 1.) önkormányzati rendelet 46. § (1) bekezdése a következő c) ponttal egészül ki:
(Építésügyi hatósági engedélyhez kötött építési munkákra vonatkozó építészeti műszaki tervekkel kapcsolatban településképi véleményezési eljárást kell lefolytatni)
„c)	 új lakóépület egyszerű bejelentési eljárását”
(megelőzően.)
4. §
(1) A településkép védelméről szóló 2/2018. (II. 1.) önkormányzati rendelet 49. § (1) bekezdés c) pontja helyébe a következő rendelkezés lép:
(Településképi bejelentési eljárást kell lefolytatni)
„c)	építmények rendeltetésének és rendeltetési szám változtatásának megkezdése előtt, valamint”
(2) A településkép védelméről szóló 2/2018. (II. 1.) önkormányzati rendelet 49. § (1) bekezdése a következő d) ponttal egészül ki:
(Településképi bejelentési eljárást kell lefolytatni)
„d)	 reklámhordozó létesítését megelőzően.”
(3) A településkép védelméről szóló 2/2018. (II. 1.) önkormányzati rendelet 49. § (2) bekezdése a következő e) ponttal egészül ki:
(E rendeletben foglaltak szerint településképi bejelentés-köteles tevékenység: )
„e)	 kerítés, sövény, járda létesítése. építése, bővítése, ”
(4) A településkép védelméről szóló 2/2018. (II. 1.) önkormányzati rendelet 49. § (2) bekezdés o) pontja helyébe a következő rendelkezés lép:
(E rendeletben foglaltak szerint településképi bejelentés-köteles tevékenység: )
„o)	szellőző-, klíma- napenergia-hasznosító berendezés építmény közterületről látható felületén való elhelyezése esetén.”
(5) A településkép védelméről szóló 2/2018. (II. 1.) önkormányzati rendelet 49. § (3) bekezdés b) pont bb) alpontja helyébe a következő rendelkezés lép:
(A jelen rendelet előírásai szerint településképi bejelentési eljárást kell lefolytatni meglévő építmények rendeltetésének- részleges vagy teljes megváltoztatása esetén, amennyiben az új rendeltetés szerinti területhasználat	 
a korábbi rendeltetéshez képest:)
„bb)	jelentősen megváltoztatja az ingatlanon belüli gépkocsi-forgalmat, illetve ”
(6) A településkép védelméről szóló 2/2018. (II. 1.) önkormányzati rendelet 49. § (3) bekezdés b) pontja a következő bc) alponttal egészül ki:
(A jelen rendelet előírásai szerint településképi bejelentési eljárást kell lefolytatni meglévő építmények rendeltetésének- részleges vagy teljes megváltoztatása esetén, amennyiben az új rendeltetés szerinti területhasználat	 
a korábbi rendeltetéshez képest:)
„bc)	a jogszabályi előírásoknak megfelelően többlet-parkolóhelyek vagy rakodóhely kialakítását teszi szükségessé,”
5. §
A településkép védelméről szóló 2/2018. (II. 1.) önkormányzati rendelet 50. § (3) bekezdés a)–c) pontja helyébe a következő rendelkezések lépnek:
(A Polgármester hatósági határozatban feltétel meghatározásával, vagy anélkül tudomásul veszi és a bejelentőt erről a tényről értesíti, ha)
„a)	a dokumentáció megfelel jelen rendeletben és más jogszabályokban meghatározott előírt követelményeknek
b)	a tervezett építési tevékenység illeszkedik a településképbe,
c)	a tervezett rendeltetés-változás illeszkedik a szomszédos és a környező beépítéssajátosságaihoz, azok, valamint a határoló közterületek rendeltetésszerű és biztonságos használatát indokolatlan mértékben nem zavarja, illetve nem korlátozza.”
6. §
A településkép védelméről szóló 2/2018. (II. 1.) önkormányzati rendelet 46. § (1) bekezdés b) pontjában az „eljárást” szövegrész helyébe az „eljárást, valamint” szöveg lép.
7. §
Ez a rendelet a kihirdetését követő harmadik napon lép hatályba.

